b'\n_START_ARTICLE_\nZgodovina Teolo\xc5\xa1ke fakultete v Ljubljani\n_START_SECTION_\n1919 - 1952\n_START_PARAGRAPH_\nSprva je \xc5\xa1tudij \xc5\xa1e potekal v prostorih Semeni\xc5\xa1ke pala\xc4\x8de, a se je fakulteta v teku prvega \xc5\xa1tudijskega leta 1919/20 preselila v Alojzijevi\xc5\xa1\xc4\x8de, ki ga je univerza najela od ljubljanske \xc5\xa1kofije za potrebe fakultete. V Semeni\xc5\xa1ki pala\xc4\x8di pa je vse do leta 1927-28 ostal dekanat fakultete, ki pa se je takrat preselil v Kranjski de\xc5\xbeelni dvorec, kjer je bil nastanjen rektorat univerze._NEWLINE_V \xc5\xa1tudijskemu letu 1929/30 se je pojavila prva resna gro\xc5\xbenja fakulteti in sicer v Beogradu so nameravali sprejeti novi zakon o univerzah, s katerim bi za celotno Jugoslavijo obstajala le ena katoli\xc5\xa1ka teolo\xc5\xa1ka fakulteta (v Zagrebu). Po posredovanju kralja Aleksandra je bil predlog zakona preklican. \xc5\xbde kmalu pa so v Beogradu hoteli ukiniti celotno ljubljansko univerzo, pri \xc4\x8demer bi ohranili le Filozofsko fakulteto v Ljubljani in montanisti\xc4\x8dni oddelek Tehni\xc5\xa1ke fakultete v Ljubljani; s pomo\xc4\x8djo biv\xc5\xa1ega ministra Antona Koro\xc5\xa1ca so zavrnili tudi ta predlog. Prvotno je na fakulteti potekal petletni \xc5\xa1tudij, nato pa so v \xc5\xa1tudijskemu letu 1939/40 uvedli \xc5\xa1e \xc5\xa1esti letnik._NEWLINE_Ob izbruhu aprilske vojne leta 1941 je bil \xc5\xa1tudij za\xc4\x8dasno prekinjen, ki pa se je ponovno nadaljeval 12. maja 1941. Pove\xc4\x8dalo se je \xc5\xa1tevilo \xc5\xa1tudentov, saj so se v Ljubljano preselili bogoslovci iz Visoke bogoslovne \xc5\xa1ole v Mariboru in nekateri duhovni\xc5\xa1ki kandidati iz redov. Na zahtevo Italijanov je bil na fakulteti uveden neobvezen \xc5\xa1tudij italijan\xc5\xa1\xc4\x8dine. Neposredno po italijanski kapitulaciji in nem\xc5\xa1ki zasedbi Ljubljane septembra 1943 so vsi predavatelji in \xc5\xa1tudentje morali obiskovati te\xc4\x8daj nem\xc5\xa1\xc4\x8dine, nato pa je bil 2. decembra 1943 izdan ukaz o prepovedi predavanj; slednjega je izdal \xc5\xa1ef pokrajinske uprave Leon Rupnik. Ve\xc4\x8dino Alojzijevi\xc5\xa1\xc4\x8da je zasedla nem\xc5\xa1ka vojska. Bogoslovci so ilegalno nadaljevali \xc5\xa1tudij v prostorih ljubljanskega semeni\xc5\xa1\xc4\x8da. Ob koncu druge svetovne vojne so iz Slovenije v tujino (Avstrijo, Italijo in nato v Argentino) od\xc5\xa1li skoraj vsi bogoslovci in del predavateljev, ki so sestavljali Teolo\xc5\xa1ko fakulteto v izseljenstvu._NEWLINE_Po drugi svetovni vojni se je \xc5\xa1tudij na teolo\xc5\xa1ki fakulteti pri\xc4\x8delo v zimskem semestru \xc5\xa1tudijskega leta 1945/46, pri \xc4\x8demer je bilo vpisanih le 11 \xc5\xa1tudentov. Spomladi leta 1950 se je dekanat izselil iz prostorov rektorata v Alojzijevi\xc5\xa1\xc4\x8de, kjer se nahaja \xc5\xa1e danes. V sklopu z zakonodajo so na fakulteti uvedli obvezni pouk ru\xc5\xa1\xc4\x8dine, predvoja\xc5\xa1ko izobra\xc5\xbeevanje in predavanja s podro\xc4\x8dja marksizma in leninizma; nova obvezna predavanja so izvedli v sodelovanju s Filozofsko in Pravno fakulteti v Ljubljani. Ker po vojni ni  bila o\xc5\xbeivljena mariborska visoka teolo\xc5\xa1ka \xc5\xa1ola, so nekateri mariborski predavatelji pri\xc4\x8deli predavati v Ljubljani. Na za\xc4\x8detku novega \xc5\xa1tudijskega leta je bila fakulteto na voljo le profesorsko sobo in knji\xc5\xbenico, a je kljub temu do konca zimskega semestra naraslo \xc5\xa1tevilo \xc5\xa1tudentov na 52. Zaradi te\xc5\xbeav s pridobivanjem kuriva v naslednjih letih niso organizirali predavanj oz. izpitov v zimskih mesecih.\n_START_SECTION_\n1952 - 1991\n_START_PARAGRAPH_\nPo vojni so leta 1945 predavatelji TEOF predstavljali polovico od 12 predavateljev, ki jim je bilo prepovedano opravljati poklic, hkrati pa so njihova dela pri\xc5\xa1la na seznam prepovedanih del. Prav tako je bila po vojni omejena publicisti\xc4\x8dna dejavnost, zaradi \xc4\x8desar je prenehal izhajati Bogoslovni vestnik. Zvezna vlada je novembra 1946 predlagala izlo\xc4\x8ditev teolo\xc5\xa1kih fakultet iz sestav univerz; na podlagi tega je slovenski minister za prosveto Ferdo Kozak \xc5\xbee 15. novembra 1946 izdal odlo\xc4\x8dbo o izklju\xc4\x8ditvi TEOF iz univerze, upokojitvi njenih profesorjev (\xc4\x8de izpolnjujejo pogoje), primerno osebje zaposliti na univerzi in druge odpustiti. A odlok ni bil izveden. Kljub nasprotovanju oblasti do fakultete pa je \xc5\xa1tevilo \xc5\xa1tudentov na TEOF nenehno rastlo in se kon\xc4\x8dno ustalilo na ve\xc4\x8d kot 100 vpisanih \xc5\xa1tudentov na generacijo. Posledi\xc4\x8dno so partijski organi spremljali in posku\xc5\xa1ali omejiti vpis na fakulteto; tako se je v \xc5\xa1tudijskemu letu 1950/51 vpisan na TEOF tudi kandidat KPJ. _NEWLINE_21. oktobra 1949 je pri\xc4\x8del vejati zakon o ureditvi visokega \xc5\xa1olstva v Sloveniji, s \xc4\x8dimer je bila UL razdeljena na humanisti\xc4\x8dno-dru\xc5\xbebeno UL, Tehni\xc5\xa1ko visoko \xc5\xa1olo in Medicinsko visoko \xc5\xa1olo; isto\xc4\x8dasno pa so TEOF, Agronomska in Gozdarska fakulteta postali samostojne fakultete ter tako izlo\xc4\x8dene iz univerze oz. visoko\xc5\xa1olskih zdru\xc5\xbeenj. Samostojne fakultete so ostale dr\xc5\xbeavne ustanove, bile financirane neposredno iz dr\xc5\xbeavnega prora\xc4\x8duna, pri \xc4\x8demer so predavatelji in \xc5\xa1tudenti ohranili vse pravice kot ostali \xc5\xa1tudenti. 23. marca 1950 se je tako konstituiral fakultetni svet samostojne TEOF in dekanat se je preselil iz rektorata v Alojzijevi\xc5\xa1\xc4\x8de. _NEWLINE_4. marca 1952 pa je Svet za prosveto in kulturo TEOF poslal dopis z naslednjo vsebino: Z ozirom na ustanovno odlo\xc4\x8dbo o lo\xc4\x8ditvi cerkve od dr\xc5\xbeave Vam sporo\xc4\x8damo, da z 31. junijem t.l teolo\xc5\xa1ka fakulteta preneha biti dr\xc5\xbeavna ustanova in da s tem dnem prenehajo vse prora\xc4\x8dunske in druge obveznosti na\xc5\xa1ega Sveta do Va\xc5\xa1e fakultete. Posledi\xc4\x8dno \xc5\xa1tudentje TEOF niso imeli istih pravic (odlog slu\xc5\xbeenja voja\xc5\xa1kega roka, popusti javnega prevoza, socialno varstvo,...). TEOF je tako postala cerkvena bogoslovna visoka \xc5\xa1ola oz. cerkveni zavod za gojitev bogoslovne znanosti, za izobrazbo in vzgojo duhovni\xc5\xa1kega nara\xc5\xa1\xc4\x8daja. TEOF je tako prvi\xc4\x8d v zgodovini izgubila pravico podeljevati diplomskih listin javne veljave; diplome (magisteriji in doktorati) TEOF tako niso bile priznane na podro\xc4\x8dju Jugoslavije (razen znotraj cerkve), pri \xc4\x8demer pa so bile priznane izven Jugoslavije. Oblast pa je vseeno obdr\xc5\xbeala vpliv na fakulteto, oz. ga je imela \xc5\xa1e ve\xc4\x8djega kot nad dr\xc5\xbeavnimi ustanovami: tako je dr\xc5\xbeava lahko zavrnila izvolitev oz. imenovanje dekana in prodekana kot tudi imenovanje profesorjev. \xc5\xa0tudentje, ki so se hoteli vpisati na TEOF, niso smeli biti obsojeni zaradi kaznivega dejananja ali zaradi prekr\xc5\xa1kov politi\xc4\x8dne narave; prav tako pa jih je morala potrdili komisija, sestavljena iz \xc4\x8dlanov fakultetnega sveta in Verske komisije. Dr\xc5\xbeava pa je lahko tudi posegla oz. spremenila predmetnik oz. u\xc4\x8dno literaturo. Dr\xc5\xbeava pa je fakulteti \xc5\xa1e vedno namenila isto vsoto denarja, ki pa se kljub poznej\xc5\xa1im inflacijam ni pove\xc4\x8dala in je ostala na isti ravni, s \xc4\x8dimer je dobila ob\xc4\x8dutno manj denarja kot dr\xc5\xbeavne fakultete. _NEWLINE_Anton Vovk, novoustoli\xc4\x8deni ljubljanski \xc5\xa1kof, je z ustoli\xc4\x8denjem 20. decembra 1959 postal prvi veliki kancler Teolo\xc5\xa1ke fakultete v Ljubljani in 20. septembra 1960 je postal prvi prejemnik \xc4\x8dastnega doktorata TEOF. Leta 1965 je ponovno pri\xc4\x8del izhajati Bogoslovni vestnik._NEWLINE_Zaradi nara\xc5\xa1\xc4\x8danja \xc5\xa1tudentov v 60. letih 20. stoletja je Alojzijevi\xc5\xa1\xc4\x8de postalo premajhno, tako da so v letih 1971-73 zgradili prizidek z zgradbi po na\xc4\x8drtih arhitekta Jo\xc5\xbeeta Kregarja, hkrati pa so popravili oz. obnovili staro Alojzijevi\xc5\xa1\xc4\x8de. Prizidek je bil kon\xc4\x8dan jeseni leta 1972, predavanja v njem so se pri\xc4\x8dela \xc5\xbee 10. oktobra istega leta, pri \xc4\x8demer pa je bil blagoslovljen in slovestno odprt \xc5\xa1ele 29. januarja 1973. _NEWLINE_Leta 1963 se je pri\xc4\x8delo sodelovanje s beograjsko pravoslavno in zagreb\xc5\xa1ko teolo\xc5\xa1ko fakulteto, leta 1980 s Univerzo v Regensburgu, leta 1989 s Filozofsko fakulteto v Ljubljani in leta 1990 \xc5\xa1e s gra\xc5\xa1ko teolo\xc5\xa1ko fakulteto.\n_START_SECTION_\n1991 - danes\n_START_PARAGRAPH_\n22. maja 1991 je predsednik Skup\xc5\xa1\xc4\x8dine RS France Bu\xc4\x8dar podpisal Zakon o spremembah in dopolnitvah zakona o pravnem polo\xc5\xbeaju verskih skupnosti v SRS, s \xc4\x8dimer so diplome TEOF ponovno postale javne listine. S tem je TEOF ponovno postala dr\xc5\xbeavno priznana fakulteta in istega leta se je TEOF registrirala kot zavod. 18. novembra 1992 pa je bila ponovno sprejeta v Univerzo v Ljubljani._NEWLINE_V \xc5\xa1tudijskemu letu 2009/10 je bil na TEOF uveden bolonjski \xc5\xa1tudij, hkrati pa je bil ukinjen visoko\xc5\xa1olski \xc5\xa1tudij.'